
1. DISPOZIȚIIGENERALE 
l.l. Prezentul Regulamentul reglementează modalitatea şi principiile de 
funcționare ale procedurii antiplagiat precum şi modalitatea de utilizare de către 
universitate sau de către entitățile ei (facultăți, catedre, departamente etc.) a 
serviciului sistemului antiplagiat. 
12. Procedura antiplagiat se aplică pentru lucrări de licență, master, doctorat 
sau orice alte referate, sau lucrări ştiinţifice. 
13. Scopul aplicării procedurii este prevenirea şi soluționarea cazurilor de 
plagiat, în vederea evitării afectării imaginii Universităţii. 
14. Plagiatul reprezintă o lucrare ştiinţifică a altcuiva, însușită (integral sau 
parţial) şi prezentată drept creație personală. 
15. Prezentul Regulament este elaborat în conformitate cu prevederile: 
= Codului cu privire la ştiinţă şi inovare al Republicii Moldova, nr. 259 din 
15.07.2004. 
= Codului educaţiei al Republicii Moldova, Nr. 152 din17.07.2014. 
= Legii privind dreptul de autor şi drepturile conexe, Nr. 139 din02.07.2010. 
= Hotărârii Guvernului Republicii Moldova nr. 880 din 22.11.2012 cu privire 
la Strategia Naţională în domeniul proprietății intelectuale până în anul2020. 
= Regulamentului de organizare a studiilor în învățământul superior în baza 
Sistemului Naţional de Credite de Studiu, aprobat prin Hotărârea Colegiului 
Ministerului Educaţiei nr. 4.2 din 22 octombrie 2015; Ordin nr. 1046 din 29 
octombrie2015. = 
= Regulamentului-cadru privind organizarea examenului de finalizare a 
studiilor superioare de licenţă, aprobat prin ordinul ministrului educaţiei nr. 1047 


din 29 octombrie2015. 

= Codului de etică profesională al USEFS, aprobat prin Decizia Senatului nr.6 
din07.02.2013. 

16. Se consideră caz de plagiat academic următoarele situații: 

è copierea de pasaje de text (directă sau prin traducere) din lucrări care aparțin 
altui autor, fără indicarea sau prin indicarea incompletă sau incorectă a sursei; 

e introducerea în propria lucrare a unor imagini, grafice, date, tabele etc. 
aparţinând altui autor, fără indicarea sursei; 

e omiterea plasării între ghilimele (,,...”), în mod clar, a cuvintelor, 
propoziţiilor, paragrafelor preluate ad-literam sau cvasi-literal, din diverse surse; 

e preluarea ideii originale a altei persoane, cu prezentarea prin propriile 
cuvinte, fără indicarea sursei şi/sau autorului; 

e utilizarea lucrării unei alte persoane (obținută din surse publice sau 
achiziționată) şi prezentarea acesteia ca concepţie proprie; 

e citarea unui fragment din originalul sau din traducerea unei lucrări în volum 
mai mare de 400 de cuvinte, cu indicarea autorului; 

e citarea câtorva fragmente din aceiași lucrare în volum de până la 300 de 
cuvinte fiecare, cu indicarea autorului, volumul total fiind mai mare decât o coală 
de autor; 

e reproducerea materialelor audio, video, software etc., fără consemnarea 
surselor şi mai mult, asumarea acestora ca fiind contribuţie proprie; 

e reproducerea ad litteram a propriei teze de licență în conţinutul tezei de 


master; 


e utilizarea lucrărilor obţinute „de pe Internet sau scrise de o altă persoană 


(contra-cost sau gratis). 

17. Nu constituie plagiat folosirea unor sintagme sau definiții scurte, 
considerate că aparțin noțiunilor de bază din specialitatea respectivă, sau folosirea 
unor noțiuni de cultură generală. 

18. Plagiatul în cazul unui proiect/teză de licență/master (în continuare — 
lucrare) reprezintă o fraudă intelectuală majoră urmată de neadmiterea lucrării 
către susținere şi eliminarea din examenul de susținere a tezei respective. 

19. Plagiatul efectuat de studenţi/masteranzi în cadrul activităţilor de studii va 
fi sancţionat de cadrul didactic prin micşorarea notei sau anularea lucrării, în 
funcţie de gravitatea fraudei. 

1.10. Faptele de plagiat permise sau întreprinse de cadre didactice şi ştiinţifice 
se analizează în conformitate cu Codul de etică profesională al USEFS. 

111. Pentru a preveni plagiatul în rândul studenţilor, cadrele didactice, 
conducerea  facultăților/departamentelor, conducătorii  proiectelor/tezelor de 
licenţă/master, conducătorii ştiinţifici informează studenţii despre această fraudă: 
conţinutul şi formele plagiatului, sancţiuni aplicate, recomandări pentru scrierea 
lucrărilor cu evitarea plagiatului. 

112. Pentru analiza rezultatelor evaluării antiplagiat în cadrul catedrelor de 
specialitate vor fi create Comisii antiplagiat. 

113. Comisiile antiplagiat vor fi organizate în cadrul catedrelor de 
specialitate, la începutul fiecărui an de studii, prin dispoziţia decanului la demersul 
şefului de catedră. Comisia antiplagiat, este o comisie tehnică, formată din 3 cadre 


didactice specializate pe programe de studii, inclusiv şeful de catedră. 


ra 


2. ASPECTE PROCESUALE ALE VERIFICĂRIIANTIPLAGIAT 


2.1. Pentru a preveni plagiatul în rândul studenților/masteranzilor, curatorii de 


grupă, cadrele didactice, conducerea facultății, conducătorii ştiinţifici, alte 


REGULAMENT Ediţia 1 


ANTIPLAGIAT AL UNIVERSITĂŢII DE STAT DE 


EDUCAŢIE FIZICĂ ȘI SPORT Revizia 0 


persoane, începând cu primul an de studii, explică studenților: definiția plagiatului, 
exemple de cazuri de plagiere, sancțiuni impuse în cazul plagierii, modul de 
soluționare a cazurilor, explicarea metodologiei de întocmire a unei lucrări 
ştiinţifice. 

2.2. În prima săptămână de proiectare de licenţă/master catedra de specialitate 
va organiza informarea documentată, consemnată prin semnăturile studenţilor, cu 
privire la cerinţele antiplagiat înaintate proiectelor/tezelor de licenţă/master (Anexa 
1). 

2.3. Textul lucrării, în versiune finală şi declaraţia candidatului scrisă de mână 
conform prevederilor Ghidului de elaborare şi susţinere a proiectelor/tezelor de 
licenţă/master, se prezintă conducătorului, pe hârtie şi în format electronic, fiind 
salvată pe un suport electronic, cu cel puţin 15 zile înainte de termenul stabilit 
pentru susţinere. 

2.4. Conducătorul verifică corespunderea conținutului lucrării imprimate cu 
cea în format electronic şi transmite ambele variante şefului de catedră. 

2,5. Şeful de catedră sau persoanele desemnate de acesta vor transmite 
fişierele cu lucrările studenţilor decanilor facultăţilor nu mai târziu de 10 zile 
înainte de termenul stabilit pentru susţinere. 

2.6. Instrucţiunea privind plasarea proiectelor/tezelor de licență/master pentru 
verificarea gradului de plagiat va fi actualizată anual de unul dintre membrii 
comisiei de antiplagiat din cadrul catedrei şi transmisă decanatelor cel târziu cu o 
lună până la perioada de susţinere a acestora. 

2.7. Detectarea gradului de coincidenţă cu alte surse va fi efectuată de comisia 
antiplagiat din cadrul catedrelor de specialitate prin analiza lucrării în regim 
automat de către sistemele de detectare a plagiatului. Acces la rezultatele analizei 


tezei îl are: studentul/masterandul, doctorandul la teza sa, şeful catedrei la tezele de 

la catedră, rectorul, prim-prorectorul, membrii comisiei antiplagiat din cadrul 
catedrei şi facultății (în caz de contestare). 

2.8. Comisia antiplagiat din cadrul catedrei va efectua evaluarea lucrărilor, în 
vederea depistării coincidențelor cu materialele incluse în baza de date în termen 
de maxim 5 zile calendaristice de la depunerea acestora şi va genera rapoarte cu 
privire la gradul de coincidență. 

2.9. Rapoartele generate de sistem privind proiectele/tezele de licență/master 
la care s-a constatat o coincidenţă sumară de 50% cu alte surse sunt analizate de 
Comisia antiplagiat. 

2.10. Comisia antiplagiat analizează dacă coincidenţele semnalate se 
încadrează în criteriile stipulate în punctul 1.6 al prezentului Regulament. 
Rezultatele analizei efectuate vor fi documentate printr-un Proces-verbal de 
verificare antiplagiat a proiectelor/tezelor de licenţă/master (Anexa 2), care se 
arhivează împreună cu procesele-verbale privind susţinerea proiectelor/tezelor de 
licență/master şi de acordare a titlurilor. 

2.11. Proiectele/tezele de licenţă care conţin mai puţin de 60% informaţie 
originală şi tezele de master, care conţin mai puţin de 70% informaţie originală 
vor fi considerate plagiate, cu menţiunea respectivă în Procesul-verbal întocmit de 
comisia antiplagiat. 

2.12. Procesele-verbale de verificare antiplagiat vor fi prezentate şefului 
catedrei de specialitate nu mai târziu de 3 zile înainte de termenul stabilit pentru 
susţinerea prealabilă a tezei în cadrul catedrei. 

Comisia antiplagiat va analiza cazul presupus de plagiat şi va lua una din 
următoarele decizii: 

- teza este admisă pentru susţinere, dacă nu s-a adeverit faptul plagiatului sau 


au fost stabilite fapte minore, involuntare de plagiat; 

- teza nu este admisă pentru susținere, dacă s-a adeverit faptul plagiatului. 

Studentul/masterandul va fi informat, prin afişare pe panoul catedrei, referitor 
la decizia luată în curs de 24 de ore. 

2.13. Studentul/masterandul în cauză are posibilitatea de a contesta, timp de 
24 de ore, decizia luată de Comisia antiplagiat. Contestaţia va fi depusă la Comisia 
de Contestare, creată la nivelul facultăţilor. În urma analizei tezei, membrii 
Comisiei de Contestare a facultăţii vor lua decizia finală despre admiterea sau 
neadmiterea tezei spre susţinere. Studentul/masterandul va fi informat, prin afişare 
pe panoul catedrei, referitor la decizia luată, în curs de 24 de ore. 

2.14. Şeful catedrei de specialitate în decurs de 24 ore ia decizia cu privire la 
admiterea lucrărilor verificate la plagiat spre susţinere, semnând pe foaia de titlu a 
acestora şi indicând „admis” sau „neadmis” și informează conducătorii şi autorii 
tezelor/proiectelor de licență/master despre decizia luată, 

2.15. Lucrările plagiate nu se admit spre susţinere, studenţii respectivi fiind 
excluşi din ordinul de admitere la susţinerea proiectelor/tezelor de licență/master în 
anul de studii curent şi nu se plasează în Repozitoriul Universității. 

2.16. Pe baza Raportului Complet de Similitudine, conducătorul va pregăti 
avizul său (conform modelului din anexa nr. 3) în care analizează dacă lucrarea 
conţine sau nu împrumuturi neautorizate (plagiate) sau dacă împrumuturile 
conţinute de lucrare care au fost marcate ca fiind citate nu ridică suspiciuni din 
punct de vedere al originalității lucrării elaborate de către student. 

Conducătorul trebuie să verifice în special următoarele aspecte: 

= Dacă lucrarea conţine porţiuni mari de text (cel puţin 50 de cuvinte) 
identificate de către Sistem ca fiind asemănătoare. 


„ Dacă apare un număr prea mare de potenţiale împrumuturi dintr-o singură 


sursă; 

= Dacă intervine o coincidenţă între tematica lucrării analizate şi potenţialele 
surse de împrumuturi; 
=" Dacă lucrarea conţine caracteristici de redactare care indică prezenţa unor 
împrumuturi,,mecanice”. 
2.17. În cazul tezelor de doctorat acestea vor fi evaluate de sistemul 
antiplagiat existent în cadrul CCŞEFS al USEFS, care va elabora raportul de 


similitudine. 


3. DISPOZIŢII FINALE 


3.1.Prezentul Regulament poate fi completat sau modificat prin hotărârea 
Senatului Universităţii de Stat de Educaţie Fizică şi Sport. 

3.2 Regulamentul va fi adus la cunoştinţa cadrelor didactice, ştiinţifice şi 
studenţilor Universității sub semnătură, de către decanii facultăţilor (pentru tezele 
de licenţă/master) şi de directorul şcolii doctorale în cazul tezelor de doctorat. 

3.3. Prezentul Regulament intră în vigoare după aprobarea lui de către Senatul 


Universităţii de Stat de Educaţie Fizică şi Sport. 

Anexa 1 


Proces verbal 


din 
Informarea studenţilor cu privire la prevederile Regulamentului antiplagiat al 
USEFS 
Cadru didactic: Semnătura 
Participanți: 


Nr. | Numele, prenumele studentului | Grupa academică Semnătura 
studentului 


E DE IER RIN a ANNEI ii (det 
EATE, i a ei 

Anexa 2 


Proces-verbal nr. 
privind verificarea antiplagiat a proiectelor/tezelor de licență/master 
din 


Comisia antiplagiat:1. 
FĂ 
3. 
În conformitate cu prevederile REGULAMENTULUI PRIVIND 
PREVENIREA PLAGIATULUI ÎN RÂNDULSTUDENŢILOR/MASTERANZILOR, 


a fost analizată în regim automat, de către subsistemul de control al plagiatului, 


Nume, prenume şi funcția 


următoarea teză de licenţă/masterat: 


N 


Autor 


Ciclul Facultatea 
Specialitatea 
Conducător şiinţific 


Tipul lucrării: 
O Lucrare de licenţă 
A O Lucrare de master 
În rezultatul analizei efectuate a fost stabilit că teza conţine % 


text original. 

Prezentul Proces-verbal este înaintat Decanului Facultăţii, pentru analiza 
presupusului caz de plagiat şi luarea deciziei de către comisia de contestare a 
facultăţii. F 
Data: 


Şef Catedră 


(numele prenumele) (semnăura) 

Anexa 3 


Avizul conducătorului 
privind admiterea lucrării în vederea susținerii 
Declar ca am luat la cunoștință de Raportul Complet de Similitudine generat 


de către Sistemul Antiplagiat pentru lucrarea: 


Autorul: 


Titlul: 


După analizarea raportului am constatat următoarele: 

- împrumuturile care au fost depistate în lucrare sunt justificate (citate) şi nu 
poartă semne de plagiat. De aceea, consider că lucrarea a fost scrisă individual şi 
admit susţinerea acesteia. 

- împrumuturile care au fost depistate în lucrare nu poartă semne de plagiat, 
însă numărul foarte mare al acestora prezintă suspiciuni din punct de vedere al 
valorii de fond, fiind corelat cu lipsa de originalitate a autorului său. De aceea, 
consider că lucrarea trebuie să fie redactată încă o dată, limitându-se numărul de 
împrumuturi. 

- împrumuturile care au fost depistate în lucrare nu sunt justificate şi poartă 
semne de plagiat. De aceea, nu admit lucrarea în vederea susținerii. 


Motivare: 


Data Semnătura conducătorului 


